پرافئسسور میخائیل یئنیکئی یئو خرچنگین معالیجه سی اوچون بیر چوخ آراشدیرمالار آپاریب.
آخار.آذ خبر وئریر کی, اوروُلوژی کلینیکانین اوروُلوگییا شعبه سینین مودورو, حکیم میخائیل یئنیکئی یئو آراشدیرمالاری نتیجه سینده خرچنگی خسته یه عذاب وئرمه دن و لازیمسیز عملییاتلار ائتمه دن ساغالتماغی بیلدیریب. "یئرلی آنئستیزییا آلتیندا و عمومییتله بدخاصصه لی شیشی محو ائدیریک. خرچنگ دهشتلی خسته لیکدیر. بئلین آشاغی حیصصه سینه ایینه وروروق. شیش اولان ناحیه ده 40 درجه ده خرچنگ هوجئیره لری دوندورولور. سونرا ایسه هئلیییوملا بو دونموش شیش طبیعی بدن حرارتینه چاتانا قدر قیزدیریلیر. بئله تئمپراتورون دَییشیمی ایله خرچنگ هوجئیره لری محو اولور. خسته عملییاتدان بیر نئچه ساعات سونرا ائوه گئده بیلر". حکیم سؤزوگئدن معالیجه مئتودونو تطبیق ائدن زامان خسته لری بیر نئچه گون حکیم نظارتینده ساخلادیقلارینی قئید ائدیب: "البته کی, ایلک دفعه بئله بیر عملییات یئرینه یئتیریلنده, خسته بیر نئچه گون حکیم نظارتینده ساخلانیلدی, آراشدیرمالار آپاریلدی. بئله عملییاتلار معاصیر تئخنیکا و طب علمینین سون نائیلییتلری سایه سینده مومکون اولوب. آیدیندیر کی, بئله جراحی موداخیله لر هامییا اویغون گلمه یه بیلر. مثلا, کیمه سه عمومی نارکوز آلتیندا عملییات آپارماق تهلوکه لیدیر".
azb_Arab azb_Arab